CELEX: 32010D0183
Language: fi
Date: 2010-02-16 00:00:00
Title: 2010/183/: Neuvoston päätös, annettu 16 päivänä maaliskuuta 2010 , yhteisön keskipitkän ajan rahoitustuen myöntämisestä Romanialle tehdyn päätöksen 2009/459/EY muuttamisesta

30.3.2010   
            
            
               FI
            
            
               Euroopan unionin virallinen lehti
            
            
               L 83/19
            
         NEUVOSTON PÄÄTÖS,
   annettu 16 päivänä maaliskuuta 2010,
   yhteisön keskipitkän ajan rahoitustuen myöntämisestä Romanialle tehdyn päätöksen 2009/459/EY muuttamisesta
   (2010/183/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon järjestelystä keskipitkän ajan rahoitustuen myöntämiseksi jäsenvaltioiden maksutaseille 18 päivänä helmikuuta 2002 annetun neuvoston asetuksen (EY) N:o 332/2002 (1) ja erityisesti sen 5 artiklan toisen alakohdan yhdessä sen 8 artiklan kanssa,
   ottaa huomioon komission ehdotuksen, jonka tämä on tehnyt talous- ja rahoituskomiteaa kuultuaan,
   sekä katsoo seuraavaa:
   
               (1)
            
            
               Neuvosto on päätöksellä 2009/458/EY (2) päättänyt antaa Romanialle keskinäistä apua. Neuvosto on päätöksellä 2009/459/EY (3) päättänyt antaa Romanialla keskipitkän ajan rahoitustukea.
            
         
               (2)
            
            
               Romanian taloudellisen taantuman laajuus ja vakavuus edellyttävät rahoitustukierien maksamiselle asetettujen talouspoliittisten ehtojen tarkistamista siten, että BKT:n määrän ennakoitua jyrkemmän supistumisen vaikutukset voidaan ottaa huomioon.
            
         
               (3)
            
            
               Sen vuoksi päätös 2009/459/EY olisi muutettava tämän mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2009/459/EY seuraavasti:
   
               1)
            
            
               Korvataan 3 artiklan 5 kohdan a alakohta seuraavasti:
               
                           ”a)
                        
                        
                           pannaan täytäntöön selkeä julkisen talouden keskipitkän aikavälin ohjelma, jonka tavoitteena on supistaa julkisen talouden alijäämä suhteessa BKT:hen perussopimuksen mukaisen 3 prosentin viitearvon alapuolelle sellaisella aikavälillä ja vakauttamisuralla, joka on sopusoinnussa neuvoston Romanialle liiallista alijäämää koskevassa menettelyssä antamien suositusten kanssa.”
                        
                     
         
               2)
            
            
               Korvataan 3 artiklan 5 kohdan b alakohta seuraavasti:
               
                           ”b)
                        
                        
                           hyväksytään ja pannaan täytäntöön vuoden 2010 ja myöhempien vuosien talousarviot täydentävässä yhteisymmärryspöytäkirjassa esitettyä vakauttamisuraa noudattaen.”
                        
                     
         2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu Romanialle.
   4 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 16 päivänä maaliskuuta 2010.
      
         
            Neuvoston puolesta
         
         
            Puheenjohtaja
         
         E. SALGADO
      
   
   
      (1)  EYVL L 53, 23.2.2002, s. 1.
   
      (2)  EUVL L 150, 13.6.2009, s. 6.
   
      (3)  EUVL L 150, 13.6.2009, s. 8.